**1ο ΕΠΑΝΑΛΗΠΤΙΚΟ ΤΕΣΤ ΣΤΙΣ ΑΟΘ (1o ΚΕΦΑΛΑΙΟ)**

**Όνομα:………………………………………………………………………………………Βαθμός:………/100**

**ΘΕΜΑ Α (35 μονάδες)**

Χαρακτηρίστε τις παρακάτω προτάσεις ως σωστές ή ως λάθος (5 μονάδες η κάθε μια):

**Α1)** Αν γνωρίζουμε ότι ισχύει Κ.Ε Χ  ͢ Ψ = 5 τότε για να παράγουμε 5 μονάδες Ψ απαιτείται θυσία 1 μονάδας Χ

**Α2)** Ανθρώπινο κεφάλαιο ονομάζουμε το σύνολο των γνώσεων και των ικανοτήτων που αποκτά ο άνθρωπος με την μόρφωση και την εμπειρία του.

**Α3)** Κεφαλαιουχικά αγαθά είναι εκείνα που χρησιμοποιούνται για την άμεση ικανοποίηση των αναγκών του ανθρώπου.

**Α4)** Η μετανάστευση των άνεργων πολιτών μιας οικονομίας στο εξωτερικό αφήνει την ΚΠΔ αμετάβλητη.

**Α5)** Το χρηματικό κόστος ενός αγαθού είναι το πραγματικό ή εναλλακτικό κόστος του εκφρασμένο σε χρήμα.

 Από τις παρακάτω προτάσεις, διαλέξτε την σωστή απάντηση (10 μονάδες η κάθε μια):

 **Α6)** Μια οικονομία που παράγει μόνο 2 αγαθά, το Χ και το Ψ, χρησιμοποιώντας όλους τους παραγωγικούς συντελεστές που έχει στην διάθεση της αποδοτικά (ορθολογικά), με δεδομένη την τεχνολογία παραγωγής, μπορεί να παράγει 60 μονάδες από το αγαθό Χ και 100 μονάδες από το αγαθό Ψ ή 80 μονάδες από το αγαθό Χ και 60 μονάδες από το αγαθό Ψ. Με βάση τα παραπάνω δεδομένα, το κόστος ευκαιρίας (εναλλακτικό κόστος) του αγαθού Χ σε όρους του Ψ είναι ίσο με:

α) 0,5

β) 2

γ) 40

δ) 20

**Α7)** Ο συνδυασμός Ζ (χ=40, Ψ=200) είναι εφικτός εάν:

α) Η μέγιστη παραγωγή του Χ με Ψ=200 είναι 30.

β) Η μέγιστη παραγωγή του Ψ με Χ=40 είναι 180.

γ) Η μέγιστη παραγωγή του Χ με Ψ=200 είναι 50.

δ) Η μέγιστη παραγωγή του Ψ με Χ=40 είναι 100.

 **ΘΕΜΑ Β (65 μονάδες)**

Μια οικονομία παράγει δυο αγαθά Χ και Ψ και απασχολεί όλους τους παραγωγικούς συντελεστής πλήρως και αποδοτικά με δεδομένη τεχνολογία, όπως στον παρακάτω πίνακα.

|  |  |  |  |  |
| --- | --- | --- | --- | --- |
| ΣΥΝΔΥΑΣΜΟΙ  | ΑΓΑΘΟ Χ | ΑΓΑΘΟ Ψ | ΚΟΣΤΟΣ ΕΥΚΑΙΡΙΑΣ Χ σε όρους Ψ | ΚΟΣΤΟΣ ΕΥΚΑΙΡΙΑΣ Ψ σε όρους Χ |
| Α | 0 | 250 |  |  |
|  |  |  |  | 1/3 |
| Β |  |  |  |  |
|  |  |  | 2 |  |
| Γ | 60 |  |  |  |
|  |  |  |  | 1 |
| Δ | 160 |  |  |  |
|  |  |  | 1/2 |  |
| Ε |  |  |  |  |

Γ.1.Να συμπληρώσετε τα κενά του πίνακα. Όταν, στον συνδυασμό Ε, όλοι οι παραγωγικοί συντελεστές ασχολούνται με την παραγωγή του Χ, τότε η παραγωγή του ανέρχεται στις 180 μονάδες. (μονάδες 16)

Γ.2. Να χαρακτηρίσετε ως φθίνον ή αύξον το κόστος ευκαιρίας Χ σε όρους Ψ και να εξηγήσετε την απάντηση σας. (μονάδες 5)

Γ.3. Να χαρακτηρίσετε τους συνδυασμούς Ζ (Χ=170, Ψ=5), Η(Χ=50, ψ=120) και Θ(Χ=100, Ψ=80). (μονάδες 15)

Γ.4. Πόσες μονάδες Ψ πρέπει να θυσιαστούν για να παραχθούν 15 μονάδες Χ στον συνδυασμό ΓΒ; (μονάδες 7)

Γ.5. Πόσες μονάδες Ψ πρέπει να θυσιαστούν για να αυξηθεί η παραγωγή του Χ από 20 μονάδες σε 40 μονάδες; (μονάδες 7)

Γ.6. Δώστε τον ορισμό της Κ.Π.Δ. Ποιες οι βασικές προϋποθέσεις πάνω στις οποίες στηρίζεται η Κ.Π.Δ. (μονάδες 15)

ΚΑΛΗ ΕΠΙΤΥΧΙΑ